Denis Spitsov

Denis Sergejevitsj Spitsov () er ein russisk langrennar frå Vozjega i Vologda oblast. Han vann to stafettsølv og ein individuell bronse under dei olympiske vinterleikane 2018 i Pyeongchang.

Aktiv
Spitsov har delteke i verdscupen i langrenn sidan desember 2017. Under renna i Davos kom han då på sjuandeplassen i 15 km fristil. Den 7. januar 2018 fekk han sin fyrste pallplassering i verdscupen, etter som han hadde tredje beste tid på den avsluttande motbakke-etappen i Tour de Ski 2018.

Spitsov markerte seg særleg under Vinter-OL 2018. På tremila vart han nummer fire, slått av dei tre norske utøvarane Simen Krüger, Martin Sundby og Hans Christer Holund. Fem dagar seinare, den 16. februar, gjekk Spitsov inn til bronse på 15 km fristil, ei tevling sveitsaren Dario Cologna vann, med nemnde Krüger få sekund føre Spitsov, og med Sundby på plassen etter. Både den 18. og 21. februar vann Spitsov OL-sølv. Fyrst gjekk han i par med Aleksandr Bolsjunov i sprintstafetten, medan han som ankermann i 4 x 10 km stafett måtte gje tapt for norske Johannes Klæbo i kampen om å vinne OL-gullet. 

Vinteren 2019 makta ikkje Spitsov å prestere på same nivå som i OL-sesongen. Han oppnådde likevel å stå på toppen av sigerspallen i verdscupen for fyrste gong, med di han og Russland vann 4 x7,5 km stafett i Ulricehamn i Sverige.

Kjelder
Denne artikkelen bygger på «Denis Sergejewitsch Spizow» frå ,  den 14. mars 2019.  


Kategori:Russiske langrennsløparar
Kategori:Olympiske meistrar for ROC
Kategori:Olympiske sølvmedaljevinnarar for ROC
Kategori:Olympiske sølvmedaljevinnarar for OAR
Kategori:Olympiske bronsemedaljevinnarar for OAR
Kategori:Medaljevinnarar under vinter-OL 2018
Kategori:Olympiske utøvarar frå Russland under vinter-OL 2018
Kategori:Langrennsløparar under vinter-OL 2018
Kategori:Medaljevinnarar under vinter-OL 2022
Kategori:Deltakarar for ROC under vinter-OL 2022
Kategori:Langrennsløparar under vinter-OL 2022